ໜັງສືພິມ ທາງການຈີນ ໂຈມຕີ ໜັງສືພິມ New York Times 
ໜັງສືພິມທາງການຈີນ ໂຈມຕີໜັງສືພິມ New York TIMES ວ່າ ບໍ່ເປັນທີ່ໜ້າເຊື່ອຖື ເພາະວ່າ ເຄີຍມີປະຫວັດລົງຂ່າວ ທີ່ບໍ່ມີມູນຄວາມຈິ ງແລະບິດເບືອນມາແລ້ວ.
ໜັງສືພິມສະບັບນຶ່ງຂອງທາງການຈີນ ໄດ້ໂຈມຕີໜັງສືພິມ New York Times ບໍ່ເທົ່າໃດມື້ຫຼັງຈາກໜັງສືພິມສະຫະລັດສະບັບນີ້ ໄດ້ພິມເຜີຍແຜ່ກ່ຽວກັບເລື່ອງຂອງຊັບສົມບັດທີ່ຊຸກເຊື່ອງໄວ້ຂອງ ຄອບຄົວນາຍົກລັດຖະມົນຕີ Wen Jiabao ໜັງສືພິມປະຊາຊົນລາຍວັນ ທີ່ເປັນກະບອກສຽງຂອງພັກ Communist ຈີນໄດ້ກ່າວໃນວັນຈັນວານນີ້ ຢູ່ໃນບົດຂຽນທີ່ໃຊ້ຄຳເວົ້າຮຸນແຮງໃນສະບັບ ພາສາຈີນນັ້ນວ່າ ໜັງສືພິມ TIMES ບໍ່ເປັນທີ່ໜ້າເຊື່ອຖືເພາະວ່າ ເຄີຍມີປະຫວັດລົງຂ່າວ ທີ່ບໍ່ມີມູນຄວາມຈິງແລະບິດເບືອນມາແລ້ວ ບົດຂຽນອັນຍາວຢຽດທີ່ໄດ້ພິມເຜີຍແຜ່ດັ່ງກ່າວບໍ່ໄດ້ຕອບໂຕ້ໂດຍກົງຕໍ່ເລື່ອງການເງິນຂອງ ຄອບຄົວທ່ານ Wen ທີ່ອອກໃນວັນສຸກແລ້ວນີ້ ແຕ່ກັບໄປເພັ່ງເລັງໃສ່ອັນທີ່ທີ່ໜັງສືພິມຈີນ ເອີ້ນວ່າ ຂອງໜັງສືພິມ TIMES ໂດຍໄດ້ກ່າວເຖິງກໍລະນີໃນອະດີດຂອງບັນດານັກຂ່າວ ເຊັ່ນ: Jayson Blair ແລະ Zachery Kouwe ລັດຖະບານຈີນໄດ້ກີດກັ້ນບໍ່ໃຫ້ຜູ້ຄົນເຂົ້າໄປເບິ່ງ website ຂອງໜັງສືພິມ TIMES ໃນວັນສຸກ ຜ່ານມາ ຫຼັງຈາກໜັງສືພິມດັ່ງກ່າວໄດ້ພິມເຜີຍແຜ່ລາຍງານຜົນການສືບສວນທີ່ໃຊ້ເວລາຫຼາຍໆ ເດືອນນັ້ນ ທີ່ໄດ້ພົບເຫັນວ່າ ຄອບຄົວຂອງທ່ານ Wen Jiabao ມີຊັບສິນທັງໝົດ 2 ພັນ 700 ລ້ານໂດລາ